วิกิพีเดีย:เสนอชื่อเพื่อเป็นผู้ดูแล/Jeabbabe

เหตุผลในการเสนอ: ต้องการลงมากำจัดไอพีที่มาก่อกวนบทความหลาย ๆ บทความ โดยเฉพาะบทความการเมืองด้วยตนเอง และ "สังคายนาวิกิพีเดีย" ให้เป็นแหล่งข้อมูลที่น่าเชื่อถือมากกว่าเดิม

**คำถามต่อผู้ถูกเสนอชื่อ**

**คำถามบังคับ**
ผู้ที่ถูกเสนอชื่อต้องตอบคำถามทุกข้อด้านล่าง ก่อนมีการถามคำถามเพิ่มเติม
# เมื่อได้รับเลือกเป็นผู้ดูแลระบบแล้ว คุณตั้งใจจะมีส่วนร่วมในด้านใดบ้าง
## ตั้งใจมาช่วยดูแลวิกิพีเดียให้ดีที่สุด เพื่อแบ่งเบาภาระของผู้ดูแลคนอื่น ๆ 
## จะพยายามปราบการก่อกวนให้ได้มากที่สุด โดยเฉพาะการก่อกวนจากไอพีซึ่งส่วนมากมีในบทความการเมือง
## สังคายนาวิกิพีเดียให้ดีที่สุด
# คุณคิดว่าผลงานที่ดีที่สุดในวิกิพีเดียของคุณคืออะไร เพราะเหตุใด
## การสร้างบทความหลาย ๆ บทความ และเรียบเรียงใหม่ตามหลักการของวิกิพีเดีย
# ในอดีต คุณเคยพิพาทกับผู้ใช้คนอื่นจนคุณรู้สึกเครียดหรือไม่ คุณมีวิธีรับมืออย่างไร และคิดว่าจะรับมือกับการพิพาทในอนาคตอย่างไร
## ส่วนมากเคยพิพาทกับไอพีจากการก่อกวนบทความข้างต้นซึ่งมีเยอะมาก จึงไม่ค่อยเครียด
## โชคดีที่ผมติดตั้ง สคริปต์จัดให้ จึงมีตัวช่วยให้ผมย้อนการก่อกวนได้
## รับมือได้อยู่แล้วครับ โดยใช้เครื่องมือข้างต้น
# คุณคิดว่าการบล็อกผู้ใช้กับการล็อกบทความมีวัตถุประสงค์อย่างไร
## ป้องกันไอพีที่มาก่อกวนบทความ
## ทำให้บทความมีความน่าเชื่อถือมากขึ้น
# ปัจจุบันสิทธิของผู้ดูแลระบบไม่รวมถึงสิทธิในการแก้ไขหน้าการตั้งค่า (CSS/JS/JSON) หรือส่วนติดต่อผู้ใช้ (Interface) โดยสิทธิดังกล่าวถือเป็นสิทธิผู้ดูแลระบบอินเตอร์เฟซแยกต่างหาก คุณต้องการสิทธิดังกล่าวด้วยหรือไม่ และหากต้องการ คุณตั้งใจจะใช้สิทธิดังกล่าวในการปรับปรุงส่วนใดของวิกิพีเดียบ้าง และคุณยินดีที่จะปฏิบัติตามข้อกำหนดในการยืนยันตัวตนสองขั้นตอน (2FA) หรือไม่
## ต้องการด้วย
## ยังไม่ได้คิดในส่วนนี้ เพราะกังวลว่าหากตนใช้ไปแล้วอาจทำให้ระบบขัดข้อง
## พร้อมปฏิบัติตามข้อกำหนดในการยืนยันตัวตนสองขั้นตอน

**คำถามเพิ่มเติม**
คำถามเพิ่มเติมจากชุมชน
# จากคำถามบังคับข้อที่ 1 คำตอบของคุณถือเป็นสิ่งที่ผู้ใช้ทั่วไปสามารถทำได้อยู่แล้ว หรือกล่าวอีกนัยหนึ่งก็คือ ถึงแม้ได้รับสิทธิ์ผู้ดูแลระบบ ส่วนร่วมต่าง ๆ ที่คุณกล่าวมาก็ไม่ได้เปลี่ยนแปลงไปแต่อย่างใด คุณมีส่วนร่วมอื่นใดที่จำเป็นต้องใช้สิทธิ์ผู้ดูแลระบบนอกเหนือจากส่วนร่วมที่กล่าวมาหรือไม่ครับ --Just Sayori. OK🡼 (have a chat) 22:54, 28 สิงหาคม 2567 (+07)
## ผมต้องการใช้เครื่องมือผู้ดูแลระบบเพื่อบล็อกไอพีด้วยตนเองครับ ไม่งั้นเกรงว่าบทความการเมืองจะเสียหายมากขึ้น --Jeabbabe (คุย) 11:36, 29 สิงหาคม 2567 (+07)
# จากคำถามบังคับข้อที่ 5 CSS JS และ JSON สัมพันธ์กับส่วนติดต่อผู้ใช้ของวิกิพีเดียอย่างไรครับ --Just Sayori. OK🡼 (have a chat) 22:58, 28 สิงหาคม 2567 (+07)
## โชคดีว่าผมเรียนวิทยาการคอมมาพอดีครับ CSS JS JSON เป็นภาษาคอมพิวเตอร์สำหรับทำเว็บไซต์ครับ CSS จะเกี่ยวกับหน้าตาของเว็บ JS และ JSON ก็จะเป็นสคริปต์สำหรับดำเนินการบางอย่างซึ่งเกี่ยวกับระบบของผู้ใช้ทั้งหมดครับ --Jeabbabe (คุย) 11:36, 29 สิงหาคม 2567 (+07)
# เมื่อไม่นานมานี้ผมเห็นว่าคุณได้มอบหมายให้ผู้ใช้บางคนหาข้อมูลมาเพิ่มเติมในบทความ เช่น special:permalink/11706345, special:permalink/11701248, special:permalink/11693168, special:permalink/11719034 ฯลฯ รบกวนบอกที่มาที่ไปของการมอบหมายดังกล่าวด้วยครับ --Just Sayori. OK🡼 (have a chat) 17:38, 29 สิงหาคม 2567 (+07)
## อ้อ คือผมไว้วางใจผู้ใช้บางคนที่สามารถเขียนเนื้อหาในบทความได้ค่อนข้างดีครับ เลยมอบหมายให้พวกเขาหาเนื้อหามาเพิ่ม โดยใช้หลักการเขียนบทความที่ผมทำมาโดยตลอด ส่วนผมหันไปตรวจทานและปรับแก้เนื้อหาให้สมบูรณ์ขึ้นแทนครับ --Jeabbabe (คุย) 18:56, 29 สิงหาคม 2567 (+07)
# คุณมีความมั่นใจในการบังคับใช้ระเบียบต่าง ๆ มากน้อยเท่าใดบ้าง และมีระเบียบใดที่คุณเห็นว่าควรปรับปรุง เปลี่ยนหรือยกเลิกบ้าง --Just Sayori. OK🡼 (have a chat) 21:49, 3 กันยายน 2567 (+07)
## การบังคับใช้ อาจจะต้องเข้มงวดมากกว่าเดิมบ้างครับ โดยเฉพาะเพื่อป้องกันไอพี
## คิดว่ายังไม่จำเป็นต้องมีการปรับเปลี่ยนมากนักครับ แต่จะดูสถานการณ์ในขณะนั้น ๆ ประกอบ --Jeabbabe (คุย) 15:25, 5 กันยายน 2567 (+07)
# กรณีการเปลี่ยนแปลงในวิกิพีเดียที่สำคัญและจำเป็นต้องใช้ผู้เห็นพ้องจำนวนมาก แต่ไม่มีผู้ร่วมออกความเห็น คุณมีวิธีดำเนินการอย่างไรต่อครับ --Just Sayori. OK🡼 (have a chat) 21:49, 3 กันยายน 2567 (+07)
## หลังจากนี้ กรณีนี้ผมจะยังไม่ดำเนินการใด ๆ ครับ เพราะผมเห็นว่าอาจจะมีผลกระทบต่อชุมชนวิกิพีเดียได้ --Jeabbabe (คุย) 15:25, 5 กันยายน 2567 (+07)
# คุณเห็นการเปลี่ยนแปลงใดบ้างในวิกิพีเดียที่มีนัยยะสำคัญต่อชุมชนอย่างยิ่ง, ในปัจจุบันวิกิพีเดียกำลังดำเนินไปในทิศทางใด หากเป็นเช่นนั้นจะจะมีแนวทางเสริม/แก้ไขอย่างไรครับ --Just Sayori. OK🡼 (have a chat) 21:49, 3 กันยายน 2567 (+07)
## ตอนนี้ผมยังมองไม่ค่อยเห็นว่ามีสิ่งที่มีการเปลี่ยนแปลงต่อวิกิพีเดียอย่างมีนัยสำคัญมากนักครับ 
## การดำเนินวิกิพีเดียตอนนี้ผมว่าอาจจะแย่ลงบ้างครับ ตรงที่ฉบับร่างไม่มีผู้สนใจตรวจมากเท่าที่ควร แล้วก็มีไอพีก่อกวนบทความการเมืองอย่างที่แจ้งไว้
## การแก้ไขก็คือพยายามหาวิธีสนับสนุนผู้ใช้ที่มีประสบการณ์ทุก ๆ คน ให้เข้ามาตรวจฉบับร่างมากขึ้น แล้วก็พยายามแจ้งความบล็อกไอพีก่อกวนการเมืองให้ได้มากที่สุดครับ --Jeabbabe (คุย) 15:25, 5 กันยายน 2567 (+07)
# สมมติว่ามีบทความเกี่ยวกับทีมฟุตบอลทีมหนึ่ง พบการก่อกวนในลักษณะขึ้น ๆ ลง ๆ โดยจะพบการก่อกวนสูงมากในช่วงที่มีการแข่งขันของทีมฟุตบอลทีมนี้ และมีผู้ใช้แจ้งให้ผู้ดูแลล็อกบทความนี้เสีย คุณจะพิจารณาล็อกบทความที่ระดับใด กลุ่มผู้ใช้ใด และจะล็อกเป็นระยะเวลานานเพียงใด พร้อมเหตุผลครับ --Just Sayori. OK🡼 (have a chat) 21:49, 3 กันยายน 2567 (+07)
## ระดับการล็อก = กึ่งล็อก ไม่ให้ไอพีเข้ามาแก้ไขครับ
## หากทัวร์นาเมนต์ใหญ่ ๆ ผมมองระยะเวลาว่า 3-6 เดือนครับ เพราะมีผลกระทบค่อนข้างมาก ส่วนทัวร์นาเมนต์รอง ๆ อาจจะพิจารณาลดหลั่นลงไปครับ --Jeabbabe (คุย) 15:25, 5 กันยายน 2567 (+07)

**สนับสนุน**
#
#

**เป็นกลาง**
#  ดูจากการตอบคำถามแล้วคิดว่ายังไม่พร้อมสำหรับหน้าที่ผู้ดูแลระบบ แม้จะมีความพยายามที่ดีในการแก้ไขปัญหาก่อกวนโดยไอพี แต่ยังคงต้องปรับปรุงในเรื่องการสื่อสารดังเช่นที่ท่านอื่นให้ความเห็นมา --Siam2019 (คุย) 19:19, 5 กันยายน 2567 (+07) 
#  เนื่องจากว่าช่วงหลังผมมา ๆ หาย ๆ ทำให้มีปฏิสัมพันธ์กับชุมชนน้อยลง ทำให้ผมไม่ค่อยเห็นบทบาทคุณมากนัก ผมเข้าใจว่าคุณมีความตั้งใจจริงที่จะแก้ไขปัญหาหลายอย่างที่เกิดขึ้น แต่เท่าที่ดูการตอบคำถามมีบางประเด็นที่ผมไม่เห็นด้วยอยู่บ้าง เช่น "หากทัวร์นาเมนต์ใหญ่ ๆ ผมมองระยะเวลาว่า 3-6 เดือนครับ เพราะมีผลกระทบค่อนข้างมาก ส่วนทัวร์นาเมนต์รอง ๆ อาจจะพิจารณาลดหลั่นลงไปครับ" ซึ่งแบบนี้ก็คล้าย ๆ การกีดกันไอพีที่ดูจะเป็นระยะเวลานานเกินไป --Timekeepertmk (คุย) 17:00, 6 กันยายน 2567 (+07)
#  เข้าใจในเจตนานะครับ แต่จากการตอบคำถามยังแอบไม่เข้าใจหลายส่วน แต่ก็เป็นกำลังใจให้ครับ --Adrich (คุย) 08:41, 11 กันยายน 2567 (+07)
#  ผมไม่คัดค้านและไม่เห็นด้วยเนื่องจากในช่วงเวลานี้ผมมักจะติดธุระจากภายนอกมากเป็นพิเศษทำให้การที่จะเข้ามามีปฏิสัมพันธ์กับผู้ใช้ท่านอื่นหรือเรียนรู้นิสัยของผู้ใช้ไม่มากเช่นเมื่อก่อนทำให้ผมไม่ข้อมูลเพียงพอที่จะตัดสินใจ แต่จากที่ลองอ่านเนื้อหาที่คุณตอบคำถามพบว่า มันเป็นเหมือนการตอบคำถามส่ง ๆ ไม่ได้ลงรายละเอียดอะไรเลยคำถามแบบนี้ใครก็สามารถตอบได้ครับ ยกตัวอย่างเช่น "ป้องกันไอพีที่มาก่อกวนบทความ" แล้วจะป้องกันโดยใช้วิธีไหนครับหากเป็นการมานั่งตรวจตราผู้ใช้พื้นฐานก็สามารถทำได้โดยไม่จำเป็นต้องใช้เครื่องมือของผู้ดูแลระบบเลย และการ "สังคายนาวิกิพีเดีย" ก็ไม่มีรายละเอียดครับว่าจะเสนอแบบไหนอย่างไรหากจะพิมพ์เป็นตัวอักษรไว้อย่างเดียวใครก็สามารถทำได้ ฉะนั้นจากที่กล่าวมาทั้งหมดผมขอโหตวเป็นกลางครับ -- Kaoavi (คาโอะเอวีไอ) (คุย) 21:47, 20 กันยายน 2567 (+07)

**คัดค้าน**
#  เนื่องจากเหตุผลดังต่อไปนี้ --Harley Hartwell (คุย) (for G(x)) 23:31, 29 สิงหาคม 2567 (+07)
## พบว่าผู้ใช้ยังมีประวัติการถูกปฏิเสธบทความที่สร้างจากฉบับร่างเนื่องจากเหตุผลต่าง ๆ เช่น การละเมิดลิขสิทธิ์ การยังไม่สามารถเข้าใจถึงนโยบายเกี่ยวกับเนื้อหาเฉพาะเรื่องของวิกิพีเดีย การปรับปรุงการใช้ภาษาในบทความที่แปลจากภาษาต่างประเทศ การที่ผู้ใช้ที่ต้องการเสนอชื่อเป็นผู้ดูแลระบบมีการถูกปฏิเสธบทความเช่นนี้ แสดงให้เห็นถึงความน่าเชื่อถือและความสามารถในการเขียนบทความให้เป็นสารานุกรมได้อย่างเหมาะสม
## แม้ว่าสารานุกรมจะมีความเป็น collaborative effort คือมุ่งให้ทุกคนร่วมกันแก้ไข แต่ผู้ใช้รายนี้มักใช้การ Ping ไปยังผู้ใช้เฉพาะรายให้เป็นผู้ดำเนินการแก้ไขให้แทน การกระทำเช่นนี้ส่อให้เห็นว่าผู้ใช้อาจไม่ได้มีความเชี่ยวชาญหรือการเอาใจใส่เพียงพอที่จะสามารถดูแลหน้าบทความหรือหน้าอื่น ๆ ที่ตนสร้าง อีกทั้งยังเป็นการแสดงพฤติกรรมทำนองเดียวกับการหวงกันให้บุคคลเฉพาะกลุ่มมี preferential treatment หรือสิทธิที่ดีกว่าผู้ใช้รายอื่น ซึ่งอาจทำให้มองได้ว่าเป็นการเลือกปฏิบัติได้
## บทบาทหลักที่เกี่ยวข้องกับหน้าผู้ดูแลระบบหรือหน้าแจ้งความของผู้ใช้รายนี้คือการรายงานการก่อกวน แต่ยังไม่ปรากฎว่าผู้ใช้นี้มีส่วนร่วมในการสนทนาอื่นใดที่เกี่ยวข้องกับประชาคมมากนัก ผู้ที่จะเป็นผู้ดูแลระบบควรต้องแสดงให้เห็นความรู้ความชำนาญและเหตุผลที่เพียงพอในการดำเนินการตัดสินใจในเรื่องใด ๆ ที่มีความร้ายแรงหรือมีผลกระทบเป็นวงกว้าง แต่การปราศจากการเข้าร่วมในการสนทนา ทำให้ปัจจัยในส่วนนี้ยังไม่อาจพิจารณาได้อย่างเต็มที่
#  เพิ่มเติมจากของคุณ Harley Hartwell ดังนี้ครับ
## ผู้ใช้นี้มีประวัติที่อาจจะสามารถพิจารณาว่าเป็นการทำให้เสียระบบ หรือข้ามกระบวนการสำคัญไป เช่น การที่ผู้ใช้นี้ได้สร้างหน้าวิกิพีเดีย:โรงน้ำชา อันเป็นหน้าโครงการที่สมควรจะหารือความเห็นพ้องจากชุมชนเสียก่อน ทว่าผู้ใช้นี้กลับนำไปไว้ในฉบับร่าง แล้วย้ายขึ้นสู่เนมสเปซด้วยตนเอง หรือการเปลี่ยนป้ายระบุของหมวดหมู่ในกลุ่ม หมวดหมู่:บทความที่ขาดแหล่งอ้างอิง ซึ่งเป็นหมวดหมู่บำรุงรักษาสำคัญ จากที่ระบุด้วย พ.ศ. เป็น ค.ศ. โดยไม่ปรากฎว่าผู้ใช้ได้อภิปรายขอความเห็นพ้องแต่อย่างใด ทำให้เป็นที่น่ากังวลว่าหากผู้ใช้นี้ได้สิทธิ์ผู้ดูแลระบบไป ก็อาจจะกระทำการโดยพลการที่อาจจะสร้างความเสียหายกว่าตัวอย่างที่กล่าวมาครับ
## จากคำตอบของคุณ Jeabbabe ในขณะนี้สะท้อนให้เห็นว่าผู้ใช้ต้องการจะเป็นผู้ดูแลระบบโดยมุ่งไปที่ด้านการปราบปรามการก่อกวนเป็นหลัก แต่กลับไม่แสดงความสนใจต่อบทบาทด้านอื่น ๆ ของผู้ดูแลระบบ อย่างการเก็บกวาด หรือการแนะนำผู้ใช้อื่นเลย ในทรรศนะของผมจึงมองว่าคุณ Jeabbabe ยังไม่มีความเข้าใจในภาระของผู้ดูแลระบบมากพอ กอปรกับเมื่อดูจากปฎิสัมพันธ์กับผู้ใช้อื่นในหน้าอภิปรายของผู้ใช้ พบว่าส่วนใหญ่จะเป็นการรับเขียนหรือแก้บทความตามสั่งจากผู้อื่น ซึ่งอาจจะเป็นการรับภาระมาใส่ตัวโดยไม่จำเป็น และทำให้ประสิทธิภาพในการทำหน้าที่ผู้ดูแลระบบลดลงครับ ชาวไทย (คุย) 02:07, 1 กันยายน 2567 (+07)
#  จากที่ได้อ่านคำตอบ ค่อนข้างที่จะ Aggressive เกินไป ผู้ดูแลระบบนั้นนอกเหนือจากรู้กฎแล้วต้องมีท่าทางที่เป็นมิตรและคอยช่วยเหลือผู้ใช้ท่านอื่นด้วย โดยเฉพาะคำถามบังคับข้อหนึ่งที่ตอบว่า จะพยายามปราบการก่อกวนให้ได้มากที่สุด โดยเฉพาะการก่อกวนจากไอพีซึ่งส่วนมากมีในบทความการเมือง ซึ่งเมื่อผมได้อ่านแล้ว มันแสดงถึงการเลือกปฏิบัติต่อบทความในวิกิพีเดีย จึงคิดว่าหากได้แต่งตั้งไปแล้วอาจจะใช้อำนาจโดยมิชอบก็เป็นไปได้ การที่จะเป็นผู้ดูแลระบบที่ดีได้นั้นต้องไม่เลือกปฏิบัติต่อบทความประเภทไหนเป็นพิเศษ ซึ่งก็มีบทเรียนให้เห็นอยู่ ทั้งหมดนี้คือการตัดสินใจจากผมครับ --Tvcccp  (cn:Yesona)  (Talk)  11:45, 1 กันยายน 2567 (+07)
#  ตอนนี้ยังไม่ให้นะครับ ส่วนตัวผมรู้สึกคุ้น ๆ สำนวนการเขียนของเขามาก ๆ เลยนะครับ เหมือนเคยเห็นเมื่อนานมาแล้ว โดยเฉพาะคำว่า "ปรับปรุงเนื้อหาครั้งใหญ่" --ᴀɴᴅᴇʀsᴏɴ ✤ (คุย) 00:06, 3 กันยายน 2567 (+07)
#  นอกเหนือจากที่ท่านอื่น ๆ กล่าวมาแล้ว ผมมีความรู้สึกว่าการตอบคำถามบังคับและคำตอบที่ชุมชนถามยังไม่แสดงให้เห็นคุณสมบัติที่เพียงพอจะได้รับการเสนอชื่อเป็นผู้ดูแลระบบ ทั้งการตอบคำถามที่กำกวม ไม่มีรายละเอียดอย่างเพียงพอจนไม่อาจบอกได้ว่ามีความรู้ความเข้าใจในประเด็นนั้น ๆ ยกตัวอย่าง คือ การสังคายนาวิกิพีเดีย ในประเด็นนี้มีความสำคัญมาก แต่กลับไม่ได้บ่งบอกว่าจะ "สังคายนา" อย่างไร การให้เหตุผลโน้มน้าวที่ไม่อาจคล้อยตามได้ ตามที่ได้บอกว่าจะใช้เครื่องมือผู้ดูแลระบบในการปราบปรามผู้ก่อกวนบทความทางการเมืองจากกลุ่มผู้ใช้ไอพี ทั้งที่การก่อกวนพบในกลุ่มบทความอื่นและเกิดจากกลุ่มบัญชีผู้ใช้ที่ลงทะเบียนด้วยเช่นกัน แม้ว่าจะตอบได้จำเพาะและมีประวัติในด้านนี้ที่ชัดเจนแต่ก็แสดงถึงความเจาะพำในการปฏิบัติงานเช่นกัน (ในกรณีนี้ผมเห็นว่าควรจะเริ่มจากการมีส่วนร่วมในวิกิพีเดีย:โครงการวิกิการเมืองก่อนน่าจะดีกว่า) ผมพยายามประวิงเวลาตัวเองมาพักหนึ่งเผื่อว่าจะเกิดการเปลี่ยนแปลงบ้าง แต่ยังไม่มี และเพื่อให้การลงคะแนนดำเนินต่อไปจึงลงคะแนนไม่เห็นชอบในครั้งนี้ครับ ในการเสนอชื่อในครั้งต่อไปขอได้โปรดรบกวนดูการเสนอชื่อของท่านอื่น ๆ ประกอบด้วยนะครับ จะได้ทำให้เห็นภาพการทำงานที่ชัดขึ้น ผมเชื่อว่าศักยภาพคุณมีเพียงพอจะทำหน้าที่ได้ แต่ในการเสนอชื่อครั้งนี้ยังไม่อาจไว้วางใจให้ทำหน้าที่นี้ครับ --Wutkh (คุย) 12:56, 3 กันยายน 2567 (+07)
#  โดยขอแยกเป็นประเด็นดังต่อไปนี้ครับ (บางข้ออาจซ้ำกับความเห็นของผู้ใช้อื่นอยู่บ้าง): --Just Sayori. OK🡼 (have a chat) 23:20, 6 กันยายน 2567 (+07)
#* คำตอบของคุณบ่งบอกได้ว่าคุณต้องการเป็นผู้ดูแลระบบเพื่อต้องการใช้เครื่องมือบล็อกผู้ใช้และล็อกบทความ และแสดงให้เห็นถึงความสนใจสิทธิผู้ดูแลระบบในมุมมองอย่างแคบ ซึ่งก็สะท้อนให้เห็นในคำตอบต่าง ๆ ดังเช่นในคำถามเพิ่มเติมข้อที่ 4 และ 6 ว่าคุณยังไม่ได้ค้นดูระเบียบและแนวปฏิบัติของวิกิพีเดียอย่างเพียงพอ หรือมองเห็นความเป็นไปในวิกิพีเดียมากพอ (ไม่ต้องถึงขนาดค้นดูทุกการอภิปรายหรือจับตาดูหน้าปรับปรุงล่าสุดอยู่ตลอดทั้งวัน แต่ขอให้มองวิกิพีเดียในมุมมองที่กว้างกว่านี้ครับ) อีกทั้งต้องการสิทธิผู้ดูแลระบบอินเตอร์เฟซที่ตัวคุณไม่มีความจำเป็นต้องใช้และไม่มีแผนในการใช้ ส่อถึง Hat collecting
#** ในคำถามเพิ่มเติมข้อที่ 7 คุณตอบว่า "กึ่งล็อก" ซึ่งตามความเห็นผมถือว่าสมเหตุสมผลดีแล้ว แต่ระยะเวลาถือว่านานเกินสมควรครับ
#* คำตอบของคุณไม่ค่อยจะตรงกับคำถามสักเท่าไหร่และไม่ค่อยจะเป็นเหตุเป็นผลกัน หรือก็คือ คุณตีคำถามไม่แตก ตัวอย่างเช่น ในคำถามบังคับข้อที่ 3 ที่ต้องการทราบวิธีการที่คุณใช้รับมือกับข้อพิพาท ไม่ว่าจะเป็นในบทความที่คิดเห็นไม่ตรงกัน การอภิปรายชุมชน ฯลฯ แต่คุณก็ได้ตอบว่า "ส่วนมากเคยพิพาทกับไอพีจากการก่อกวนบทความข้างต้นซึ่งมีเยอะมาก จึงไม่ค่อยเครียด" ลองพิจารณานะครับว่าผู้อ่านจะเข้าใจประโยคนี้ว่าอย่างไร และตอบว่าใช้สคริปต์จัดให้มารับมือกับการก่อกวน แสดงให้เห็นว่าคุณเข้าใจผิดว่า "การพิพาท" คือ "การก่อกวน" หรือในคำถามบังคับข้อที่ 4 คุณไม่ได้ให้คำอธิบายว่าการบล็อกผู้ใช้กับการล็อกบทความช่วยทำให้บทความมีความน่าเชื่อถือมากขึ้นอย่างไร
#* จากประเด็นการเลือกปฏิบัติที่คุณ Harley Hartwell หยิบยกมา ผมมองว่าเป็นการมอบหมายความรับผิดชอบ ไม่ว่าผู้ถูกมอบหมายนั้นจะเต็มใจรับหรือไม่ ซึ่งขัดกับหลักสารานุกรมเสรี (อาสาพัฒนาสารานุกรม) ของวิกิพีเดียและทำให้เกิดความไม่เป็นอิสระจากกันระหว่างผู้ใช้ และไม่ใช่เพียงแต่ในแง่ของชุมชนผู้ใช้ ในแง่ของบทความก็มีแนวโน้มที่จะให้ความสนใจ/จับตาดูเฉพาะหัวข้อการเมือง ดังเห็นได้ในคำตอบ

**ความเห็นอื่น**
# ตามขั้นตอนการเสนอชื่อ และการเสนอผ่านมาระยะหนึ่งแล้ว ผมขอรบกวนผู้ดูแลระบบสิทธิ์แต่งตั้งพิจารณาครับ (Lerdsuwa,  Sry85,  B20180) --Timekeepertmk (คุย) 22:57, 20 กันยายน 2567 (+07)
#* ทางผู้ดูแลระบบสิทธิ์แต่งตั้งพิจารณาแล้วเห็นว่ายังไม่ผ่านเกณฑ์ จึงขอปิดการอภิปรายครั้งนี้ครับ --B20180 (คุย) 20:08, 21 กันยายน 2567 (+07)